I 1583 udråbte [[Humphrey Gilbert]] med beføjelse af dronning [[Elizabeth 1. af England]] [[St. John's]] på Newfoundland som den første engelske koloni i Nordamerika.<ref name=rose /> [[Tadoussac]] blev som den første franske handelsstation anlagt i 1599, og den franske opdagelsesrejsende [[Samuel de Champlain]] anlagde de første permanente bebyggelser i [[Port-Royal]] (1605) og [[Québec (by)|Québec]] (1608).<ref name=kelley /> [[Fransk-canadiere]] bosatte sig i stort tal omkring Saint Lawrence ([[Ny Frankrig]]) samt i området kaldet [[Acadia]] omkring Port-Royal længere østpå. Samtidig udforskede [[Coureur des bois|pelshandlere]] og katolske missionærer områderne omkring de store søer, [[Hudsonbugten]] og hele området omkring [[Mississippifloden]] fra dets udspring til [[Louisiana (stat)|Louisiana]].<ref name=lamar /> I midten af det 17. århundrede brød [[bæverkrigene]] ud mellem to grupperinger af oprindelige folk, der blev støttet af henholdsvis englænderne og hollænderne på den ene side og franskmændene på den anden. Krigen drejede sig om kontrollen over den lukrative [[Pelshandelen i Nordamerika|pelshandel]].<ref name=tucker />
Organisationer